title: 2018 m. spalio 10 d. Komisijos įgyvendinimo reglamentas (ES) 2018/1506 dėl išskirtinių Italijos kiaušinių ir paukštienos sektorių rinkos rėmimo priemonių

text:
11.10.2018

                  LT

                  Europos Sąjungos oficialusis leidinys

                  L 255/1

         KOMISIJOS ĮGYVENDINIMO REGLAMENTAS (ES) 2018/1506
         2018 m. spalio 10 d.
         dėl išskirtinių Italijos kiaušinių ir paukštienos sektorių rinkos rėmimo priemonių
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 220 straipsnio 1 dalies a punktą,
         kadangi:

                     (1)

                     2016 m. balandžio 30 d.–2017 m. rugsėjo 28 d. Italija patvirtino 43 labai patogeniško H5 ir H7 potipių paukščių gripo protrūkius ir apie juos pranešė. Susijusios naminių paukščių rūšys – antys, kalakutai, perlinės vištos ir Gallus domesticus rūšies paukščių jaunikliai, viščiukai, vištaitės ir vištos dedeklės;

                     (2)

                     Italija nedelsdama veiksmingai ėmėsi visų būtinų gyvūnų sveikatos apsaugos ir veterinarijos priemonių, reikalaujamų pagal Tarybos direktyvą 2005/94/EB (2);

                     (3)

                     Italija visų pirma ėmėsi kontrolės, stebėsenos bei prevencijos priemonių ir nustatė apsaugos ir priežiūros zonas (reglamentuojamas zonas) pagal Komisijos įgyvendinimo sprendimus (ES) 2016/697 (3), (ES) 2017/155 (4), (ES) 2017/247 (5) (ES) 2017/263 (6), (ES) 2017/417 (7), (ES) 2017/554 (8), (ES) 2017/696 (9), (ES) 2017/780 (10), (ES) 2017/977 (11), (ES) 2017/1397 (12), (ES) 2017/1415 (13), (ES) 2017/1484 (14), (ES) 2017/1519 (15) ir 2017/1593 (16);

                     (4)

                     Italija informavo Komisiją, kad ligos plitimui sustabdyti ir ligai išnaikinti taikytos būtinos sveikatos apsaugos ir veterinarijos priemonės turėjo įtakos daugeliui veiklos vykdytojų ir kad tie veiklos vykdytojai prarado pajamų, o jų nuostoliai neatitinka Sąjungos finansinės paramos skyrimo reikalavimų pagal Europos Parlamento ir Tarybos reglamentą (ES) Nr. 652/2014 (17);

                     (5)

                     2018 m. kovo 9 d. Komisija gavo oficialų Italijos prašymą iš dalies finansuoti tam tikras išskirtines priemones, susijusias su 2016 m. balandžio 30 d.–2017 m. rugsėjo 28 d. patvirtintais protrūkiais, pagal Reglamento (ES) Nr. 1308/2013 220 straipsnio 3 dalį. 2018 m. birželio 1 d., 2018 m. birželio 14 d., 2018 m. birželio 22 d. ir 2018 m. liepos 11 d. Italijos valdžios institucijos savo prašymą patikslino ir pagrindė dokumentais;

                     (6)

                     pritaikius 3 konstatuojamoje dalyje nurodytas gyvūnų sveikatos apsaugos ir veterinarijos priemones, visų rūšių naminių paukščių ūkiuose, esančiuose reglamentuojamose zonose, nustatytose po labai patogeniško H5 ir H7 potipių paukščių gripo protrūkių, buvo pratęsti veiklos sustabdymo laikotarpiai, uždraustas naminių paukščių perkėlimas ir vežimas. Priemonės taikytos šių rūšių naminiams paukščiams – antims, kalakutams, perlinėms vištoms ir Gallus domesticus rūšies paukščių jaunikliams, viščiukams, vištaitėms ir vištoms dedeklėms. Dėl to šiuose ūkiuose buvo prarasta perinti skirtų kiaušinių, vartoti skirtų kiaušinių ir paukštienos produkcija. Todėl tikslinga kompensuoti nuostolius, atsiradusius dėl sunaikintų, perdirbtų ar suprastėjusios kokybės kiaušinių ir dėl neišaugintų paukščių, ilgiau trunkančio auginimo ar sunaikintų paukščių;

                     (7)

                     pagal Reglamento (ES) Nr. 1308/2013 220 straipsnio 5 dalį dalinis Sąjungos finansavimas turi atitikti 50 % Italijos išlaidų, patirtų taikant išskirtines rinkos rėmimo priemones. Išnagrinėjusi Italijos pateiktą prašymą, susijusį su 2016 m. balandžio 30 d.–2017 m. rugsėjo 28 d. patvirtintais protrūkiais, Komisija turėtų nustatyti su kiekviena išskirtine rinkos rėmimo priemone susijusius finansavimo reikalavimus atitinkančius didžiausius kiekius;

                     (8)

                     siekiant išvengti bet kokios kompensacijos permokos rizikos, turėtų būti nustatyta techniniais ir ekonominiais tyrimais arba apskaitos dokumentais pagrįsta dalinio finansavimo už kiekvieną gyvūną bei produktą, atsižvelgiant į jų kategorijas, atitinkamo dydžio fiksuotoji suma;

                     (9)

                     siekiant išvengti dvigubo finansavimo, patirti nuostoliai neturėtų būti jau kompensuoti valstybės pagalbos arba draudimo lėšomis, o dalinis Sąjungos finansavimas pagal šį reglamentą turėtų būti skiriamas tik už reikalavimus atitinkančius gyvūnus ir produktus, už kuriuos nebuvo gauta jokia Reglamente (ES) Nr. 652/2014 numatyta finansinė Sąjungos parama;

                     (10)

                     šiame reglamente numatytų išskirtinių rinkos rėmimo priemonių mastas ir trukmė neturėtų viršyti to, kas tikrai būtina rinkai paremti. Išskirtinės rinkos rėmimo priemonės visų pirma turėtų būti taikomos tik ūkiuose, esančiuose reglamentuojamose zonose, gaminamai paukštienai ir kiaušiniams ir tiek laiko, kiek atitinkamose reglamentuojamose zonose taikomos Sąjungos ir Italijos teisės aktais nustatytos gyvūnų sveikatos apsaugos ir veterinarijos priemonės, susijusios su 43 labai patogeniško paukščių gripo protrūkiais, patvirtintais nuo 2016 m. balandžio 30 d. iki 2017 m. rugsėjo 28 d.;

                     (11)

                     siekiant užtikrinti lankstumą, kai kompensavimo reikalavimus atitinkančių gyvūnų arba kiaušinių skaičius skiriasi nuo šiame reglamente nustatytų didžiausių apytikriais skaičiavimais pagrįstų skaičių, kompensavimas gali būtų koreguojamas laikantis tam tikrų ribų, jei neviršijama didžiausia Sąjungos iš dalies finansuojamų išlaidų suma;

                     (12)

                     siekiant užtikrinti su šiomis išskirtinėmis rinkos rėmimo priemonėmis susijusį patikimą biudžeto valdymą, iš dalies finansuoti Sąjungos lėšomis turėtų būti tinkamos tik išmokos, kurias Italija išmokės paramos gavėjams ne vėliau kaip 2019 m. rugsėjo 30 d. Komisijos deleguotojo reglamento (ES) Nr. 907/2014 (18) 5 straipsnio 2 dalis neturėtų būti taikoma;

                     (13)

                     siekdama užtikrinti, kad mokėjimai atitiktų reikalavimus ir būtų teisingi, Italija turėtų atlikti ex ante patikras;

                     (14)

                     kad Sąjunga galėtų atlikti finansų kontrolę, Italija turėtų pateikti Komisijai mokėjimų patvirtinimą;

                     (15)

                     siekiant užtikrinti, kad Italija nedelsdama įgyvendintų šiame reglamente nustatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (16)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Sąjunga teikia dalinį finansavimą, atitinkantį 50 % išlaidų, kurias Italija patyrė remdama perinti skirtų kiaušinių, vartoti skirtų kiaušinių ir paukštienos rinką, smarkiai nukentėjusią nuo 43 labai patogeniško H5 ir H7 potipių paukščių gripo protrūkių, kuriuos Italija nustatė ir apie kuriuos pranešė 2016 m. balandžio 30 d.–2017 m. rugsėjo 28 d.

            2 straipsnis
            Italijos išlaidos yra tinkamos iš dalies finansuoti Sąjungos lėšomis tik:

                        a)

                        tiek laiko, kiek taikomos priede išvardytais Sąjungos ir Italijos teisės aktais nustatytos gyvūnų sveikatos apsaugos ir veterinarijos priemonės, susijusios su 1 straipsnyje nurodytu laikotarpiu, ir

                        b)

                        tiems naminių paukščių ūkiams, kuriems taikytos gyvūnų sveikatos apsaugos ir veterinarijos priemonės ir kurie yra zonose, nurodytose priede išvardytuose Sąjungos ir Italijos teisės aktuose (reglamentuojamose zonose), ir

                        c)

                        jei Italija paramą gavėjams išmoka ne vėliau kaip 2019 m. rugsėjo 30 d. Deleguotojo reglamento (ES) Nr. 907/2014 5 straipsnio 2 dalis netaikoma, ir

                        d)

                        jei už gyvūną ar produktą a punkte nurodytu laikotarpiu nebuvo skirta kompensacija, mokama valstybės pagalbos arba draudimo lėšomis, ir už jį nebuvo gauta jokia Reglamente (ES) Nr. 652/2014 numatyta finansinė Sąjungos parama.

            3 straipsnis

               1.   Didžiausia dalinio Sąjungos finansavimo suma – 11,1 mln. EUR – paskirstoma taip:

                           a)

                           paukštienos gamybos reglamentuojamose zonose nuostoliams padengti taikomos šios fiksuotosios sumos:

                                       i)

                                       0,11 EUR už kiekvieną sunaikintą perinti skirtą kiaušinį, kurio KN kodas 0407 11 00, ne daugiau kaip už 2 320 318 kiaušinių;

                                       ii)

                                       0,07895 EUR už kiekvieną perdirbtą į kiaušinių produktus perinti skirtą kiaušinį, kurio KN kodas 0407 11 00, ne daugiau kaip už 2 935 380 kiaušinių;

                                       iii)

                                       0,057 EUR už kiekvieną perinti skirtą kiaušinį, kurio KN kodas 0407 11 00 ir kurio klasė sumažinta iki kiaušinių, skirtų naudoti kaip gyvūnų augintinių ėdalas, klasės, ne daugiau kaip už 190 000 kiaušinių;

                                       iv)

                                       0,019 EUR už kiekvieną perdirbtą į kiaušinių produktus narvuose laikomų vištų kiaušinį, kurio KN kodas 0407 11 00, ne daugiau kaip už 5 788 593 kiaušinius;

                                       v)

                                       0,02375 EUR už kiekvieną perdirbtą į kiaušinių produktus ant kraiko laikomų vištų kiaušinį, kurio KN kodas 0407 11 00, ne daugiau kaip už 37 903 308 kiaušinius;

                                       vi)

                                       0,085 EUR per savaitę už kiekvieną mėsinio kalakuto patelę, kurios KN kodas 0105 99 30, ne daugiau kaip už 1 342 757 paukščius;

                                       vii)

                                       0,129 EUR per savaitę už kiekvieną mėsinio kalakuto patiną, kurio KN kodas 0105 99 30, ne daugiau kaip už 2 397 112 paukščių;

                                       viii)

                                       0,045 EUR per savaitę už kiekvieną perlinę vištą, kurios KN kodas 0105 99 50, ne daugiau kaip už 194 548 paukščius;

                                       ix)

                                       0,045 EUR per savaitę už kiekvieną mėsinį viščiuką, kurio KN kodas 0105 94 00, ne daugiau kaip už 27 626 088 paukščius;

                                       x)

                                       0,12385 EUR per savaitę už kiekvieną mėsinę antį, kurios KN kodas 0105 99 10, ne daugiau kaip už 41 302 paukščius;

                                       xi)

                                       0,085 EUR per savaitę už kiekvieną narvuose laikomą vištą dedeklę, kurios KN kodas 0105 94 00, ne daugiau kaip už 176 000 paukščių;

                                       xii)

                                       0,1065 EUR per savaitę už kiekvieną ant kraiko laikomą vištą dedeklę, kurios KN kodas 0105 94 00, ne daugiau kaip už 932 625 paukščius;

                                       xiii)

                                       0,04 EUR per savaitę už kiekvieną ant kraiko laikomą vištaitę, kurios KN kodas 0105 94 00, ne daugiau kaip už 414 900 paukščių;

                           b)

                           nuostoliams, susijusiems su dėl draudimo perkelti ilgiau trunkančiu auginimu reglamentuojamose zonose, padengti už vieną paukštį taikomos šios fiksuotosios sumos:

                                       i)

                                       0,115 EUR per savaitę už kiekvieną standartinę vištaitę, kurios KN kodas 0105 94 00, ne daugiau kaip už 400 553 paukščius;

                                       ii)

                                       0,0995 EUR per savaitę už kiekvieną standartinį viščiuką, kurios KN kodas 0105 94 00, ne daugiau kaip už 754 942 paukščius;

                                       iii)

                                       0,0995 EUR per savaitę už kiekvieną perlinę vištą, kurios KN kodas 0105 99 50, ne daugiau kaip už 1 277 paukščius,

                                       iv)

                                       0,46 EUR per savaitę už kiekvieną standartinį kalakutą, kurio KN kodas 0105 99 30, ne daugiau kaip už 12 662 paukščius,

                                       v)

                                       8,46 EUR už kiekvieną per didelį kalakutą, kurio KN kodas 0105 99 30, ne daugiau kaip už 12 662 paukščius,

                                       vi)

                                       0,2618 EUR per savaitę už kiekvieną mėsinę antį, kurios KN kodas 0105 99 10, ne daugiau kaip už 7 700 paukščių;

                           c)

                           už kiekvieną reglamentuojamose zonose sunaikintą naminį paukštį taikomos šios fiksuotosios sumos:

                                       i)

                                       0,5183 EUR už kiekvieną kalakuto patelę, kurios KN kodas 0105 12 00, ne daugiau kaip už 144 580 paukščių,

                                       ii)

                                       1,03 EUR už kiekvieną kalakuto patiną, kurio KN kodas 0105 12 00, ne daugiau kaip už 186 080 paukščių,

                                       iii)

                                       0,18375 EUR už kiekvieną viščiuką, kurio KN kodas 0105 11 19, ne daugiau kaip už 37 000 paukščius,

                                       iv)

                                       0,20875 EUR už kiekvieną kaimo viščiuką, kurio KN kodas 0105 11 19, ne daugiau kaip už 779 519 paukščių,

                           d)

                           augintojų reglamentuojamose zonose gamybos nuostoliams padengti už kiekvieną paukštį taikomos šios fiksuotosios sumos:

                                       i)

                                       0,1815 EUR už kiekvieną mėsinį viščiuką, kurio KN kodas 0105 94 00, ne daugiau kaip už 853 692 paukščius,

                                       ii)

                                       1,2225 EUR už kiekvieną kalakutą, kurio KN kodas 0105 99 30, ne daugiau kaip už 48 050 paukščių.

               2.   Jeigu kompensavimo reikalavimus atitinkančių gyvūnų arba kiaušinių skaičius yra didesnis už 1 dalyje nustatytą didžiausią kiekvienos rūšies gyvūnų ar kiaušinių skaičių, su kiekviena gyvūnų ar kiaušinių rūšimi susijusios išlaidos, atitinkančios dalinio Sąjungos finansavimo reikalavimus, gali būti koreguojamos ir viršyti sumas, susidariusias taikant didžiausią kiekvienos rūšies gyvūnų ar kiaušinių skaičių, su sąlyga, kad bendra koreguojama suma nesiektų 10 % didžiausio išlaidų, iš dalies finansuojamų Sąjungos lėšomis, dydžio, nurodyto 1 dalyje.

            4 straipsnis
            Italija atlieka administracines ir fizines patikras pagal Europos Parlamento ir Tarybos reglamento (ES) Nr. 1306/2013 (19) 58 ir 59 straipsnius.
            Italija visų pirma patikrina:

                        a)

                        ar paramos paraiškos teikėjas atitinka reikalavimus;

                        b)

                        kiekvieno reikalavimus atitinkančio paraiškos teikėjo faktinių gamybos nuostolių atitiktį reikalavimams, kiekį ir vertę;

                        c)

                        ar kuris nors reikalavimus atitinkantis paraiškos teikėjas nebuvo gavęs finansavimo iš kokių nors kitų šaltinių šio reglamento 2 straipsnyje nurodytiems nuostoliams kompensuoti.

                  Atlikus administracines reikalavimus atitinkančių paraiškų teikėjų patikras, parama jiems gali būti išmokama nelaukiant kitų patikrų rezultatų (ypač paraiškų teikėjų, kurie atrinkti tikrinti vietoje).
            Jei paraiškos teikėjo atitiktis reikalavimams nepatvirtinama, parama susigrąžinama ir taikomos sankcijos.

            5 straipsnis
            Italija pateikia Komisijai mokėjimų patvirtinimą.

            6 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 10 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671.

            (2)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).

            (3)  2016 m. gegužės 4 d. Komisijos įgyvendinimo sprendimas (ES) 2016/697 dėl tam tikrų apsaugos priemonių, susijusių su labai patogenišku H7N7 potipio paukščių gripu Italijoje (OL L 120, 2016 5 5, p. 35).

            (4)  2017 m. sausio 26 d. Komisijos įgyvendinimo sprendimas (ES) 2017/155, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 23, 2017 1 28, p. 25).

            (5)  2017 m. vasario 9 d. Komisijos įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 36, 2017 2 11, p. 62).

            (6)  2017 m. vasario 14 d. Komisijos įgyvendinimo sprendimas (ES) 2017/263 dėl rizikos mažinimo ir sustiprintų biologinio saugumo priemonių bei ankstyvo ligos nustatymo sistemų, susijusių su naminių paukščių užsikrėtimo labai patogenišku paukščių gripu nuo laukinių paukščių pavojumi (OL L 39, 2017 2 16, p. 6).

            (7)  2017 m. kovo 7 d. Komisijos įgyvendinimo sprendimas (ES) 2017/417, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 63, 2017 3 9, p. 177).

            (8)  2017 m. kovo 23 d. Komisijos įgyvendinimo sprendimas (ES) 2017/554, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 79, 2017 3 24, p. 15).

            (9)  2017 m. balandžio 11 d. Komisijos įgyvendinimo sprendimas (ES) 2017/696, kuriuo iš dalies keičiamas Įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 101, 2017 4 12, p. 80).

            (10)  2017 m. gegužės 3 d. Komisijos įgyvendinimo sprendimas (ES) 2017/780, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 116, 2017 5 5, p. 30).

            (11)  2017 m. birželio 8 d. Komisijos įgyvendinimo sprendimas (ES) 2017/977, kuriuo iš dalies keičiamas Įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 146, 2017 6 9, p. 155).

            (12)  2017 m. liepos 27 d. Komisijos įgyvendinimo sprendimas (ES) 2017/1397, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 197, 2017 7 28, p. 13).

            (13)  2017 m. rugpjūčio 3 d. Komisijos įgyvendinimo sprendimas (ES) 2017/1415, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 203, 2017 8 4, p. 9).

            (14)  2017 m. rugpjūčio 17 d. Komisijos įgyvendinimo sprendimas (ES) 2017/1484, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 214, 2017 8 18, p. 28).

            (15)  2017 m. rugsėjo 1 d. Komisijos įgyvendinimo sprendimas (ES) 2017/1519, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 228, 2017 9 2, p. 1).

            (16)  2017 m. rugsėjo 20 d. Komisijos įgyvendinimo sprendimas (ES) 2017/1593, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 243, 2017 9 21, p. 14).

            (17)  2014 m. gegužės 15 d. Europos Parlamento ir Tarybos reglamentas (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).

            (18)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).

            (19)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).

            PRIEDAS

               2 straipsnyje nurodytos reglamentuojamos zonos ir laikotarpiai

            Italijos dalys ir laikotarpiai, nustatyti remiantis Direktyva 2005/94/EB ir apibrėžti:

                        —

                        2016 m. gegužės 4 d. Komisijos įgyvendinimo sprendimu (ES) 2016/697 dėl tam tikrų apsaugos priemonių, susijusių su labai patogenišku H7N7 potipio paukščių gripu Italijoje (OL L 120, 2016 5 5, p. 35),

                        —

                        2017 m. sausio 26 d. Komisijos įgyvendinimo sprendimu (ES) 2017/155, kuriuo iš dalies keičiamas Įgyvendinimo sprendimo (ES) 2016/2122 dėl apsaugos priemonių, susijusių su labai patogeniško H5N8 potipio paukščių gripo protrūkiais tam tikrose valstybėse narėse, priedas (OL L 23, 2017 1 28, p. 25),

                        —

                        2017 m. vasario 9 d. Komisijos įgyvendinimo sprendimu (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 36, 2017 2 11, p. 62),

                        —

                        2017 m. vasario 14 d. Komisijos įgyvendinimo sprendimu (ES) 2017/263 dėl rizikos mažinimo ir sustiprintų biologinio saugumo priemonių bei ankstyvo ligos nustatymo sistemų, susijusių su naminių paukščių užsikrėtimo labai patogenišku paukščių gripu nuo laukinių paukščių pavojumi (OL L 39, 2017 2 16, p. 6),

                        —

                        2017 m. kovo 7 d. Komisijos įgyvendinimo sprendimu (ES) 2017/417, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 63, 2017 3 9, p. 177),

                        —

                        2017 m. kovo 23 d. Komisijos įgyvendinimo sprendimu (ES) 2017/554, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 79, 2017 3 24, p. 15),

                        —

                        2017 m. balandžio 11 d. Komisijos įgyvendinimo sprendimu (ES) 2017/696, kuriuo iš dalies keičiamas Įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 101, 2017 4 13, p. 80),

                        —

                        2017 m. gegužės 3 d. Komisijos įgyvendinimo sprendimas (ES) 2017/780, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 116, 2017 5 5, p. 30),

                        —

                        2017 m. birželio 8 d. Komisijos įgyvendinimo sprendimu (ES) 2017/977, kuriuo iš dalies keičiamas Įgyvendinimo sprendimas (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse (OL L 146, 2017 6 9, p. 155),

                        —

                        2017 m. liepos 27 d. Komisijos įgyvendinimo sprendimu (ES) 2017/1397, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 197, 2017 7 28, p. 13),

                        —

                        2017 m. rugpjūčio 3 d. Komisijos įgyvendinimo sprendimu (ES) 2017/1415, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 203, 2017 8 4, p. 9),

                        —

                        2017 m. rugpjūčio 17 d. Komisijos įgyvendinimo sprendimu (ES) 2017/1484, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 214, 2017 8 18, p. 28),

                        —

                        2017 m. rugsėjo 1 d. Komisijos įgyvendinimo sprendimu (ES) 2017/1519, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 228, 2017 9 2, p. 1),

                        —

                        2017 m. rugsėjo 20 d. Komisijos įgyvendinimo sprendimu (ES) 2017/1593, kuriuo iš dalies keičiamas Įgyvendinimo sprendimo (ES) 2017/247 dėl apsaugos priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 243, 2017 9 21, p. 14),

                        —

                        Sveikatos ministerijos nutarimais, kuriais paskelbiama apie 2016 m. balandžio 30 d.–2017 m. rugsėjo 28 d. patvirtintus labai patogeniško paukščių gripo protrūkius.


title: 2018 m. spalio 12 d. Komisijos įgyvendinimo reglamentas (ES) 2018/1532, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos dikvato patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE.)

text:
15.10.2018

                  LT

                  Europos Sąjungos oficialusis leidinys

                  L 257/10

         KOMISIJOS ĮGYVENDINIMO REGLAMENTAS (ES) 2018/1532
         2018 m. spalio 12 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos dikvato patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     Komisijos direktyva 2001/21/EB (2) dikvatas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos dikvato patvirtinimas nustoja galioti 2019 m. birželio 30 d.;

                     (4)

                     dvi paraiškos dėl dikvato įtraukimo į Direktyvos 91/414/EEB I priedą galiojimo pratęsimo buvo pateiktos pagal Komisijos reglamento (ES) Nr. 1141/2010 (5) 4 straipsnį per tame straipsnyje nustatytą laikotarpį;

                     (5)

                     pareiškėjai pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiškos išsamios;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2014 m. rugsėjo 19 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba galiojimo pratęsimo vertinimo ataskaitą perdavė valstybėms narėms ir pareiškėjams, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2015 m. lapkričio 12 d. Tarnyba pateikė Komisijai išvadą (6), ar galima manyti, kad dikvatas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba nustatė didelę riziką darbuotojams, pašaliniams asmenims ir gyventojams. Paskelbus šią išvadą Tarnyba ir vienas pareiškėjas surengė technines diskusijas dėl ne per maistą kylančios rizikos vertinimo. 2017 m. lapkričio mėn. EFSA pranešė pareiškėjui, kad vertinimas buvo baigtas atsižvelgiant į tinkamiausią mokslinį metodą, tačiau Komisija gali apsvarstyti būtinybę iš naujo įvertinti dikvato ne per maistą daromą poveikį ir perduoti įgaliojimus EFSA. 2018 m. vasario 19 d. Komisija įgaliojo EFSA iš naujo įvertinti dikvato per ne maistą daromą poveikį. 2018 m. balandžio 17 d. (7) Tarnyba patvirtino didelę riziką pašaliniams asmenims ir gyventojams pagal visus scenarijus. Be to, nustatyta didelė rizika paukščiams (8);

                     (9)

                     Komisija paragino pareiškėjus pateikti pastabų dėl Tarnybos išvados, 2018 m. Tarnybos pareiškimo ir, remiantis Reglamento (ES) Nr. 1141/2010 17 straipsnio 1 dalimi, dėl peržiūros ataskaitos projekto. Pareiškėjai pateikė pastabas ir jos buvo atidžiai išnagrinėtos;

                     (10)

                     vis dėlto, nepaisant pareiškėjų argumentų, su medžiaga susijusių problemų pašalinti nepavyko;

                     (11)

                     todėl nenustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra dikvato, naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti dikvato patvirtinimo galiojimo;

                     (12)

                     valstybėms narėms turėtų būti skirtas pakankamas laikotarpis augalų apsaugos produktų, kurių sudėtyje yra dikvato, registracijai panaikinti;

                     (13)

                     tais atvejais, kai valstybės narės augalų apsaugos produktams, kurių sudėtyje yra dikvato, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2020 m. vasario 4 d.;

                     (14)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl dikvato patvirtinimo;

                     (15)

                     Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos dikvato patvirtinimo galiojimas nėra pratęsiamas.

            2 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos dikvato, registraciją ne vėliau kaip 2019 m. gegužės 4 d.

            3 straipsnis
            Lengvatiniai laikotarpiai
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2020 m. vasario 4 d.

            4 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 15 eilutė (dikvatas).

            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 12 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2001 m. kovo 5 d. Komisijos direktyva 2001/21/EB, iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašytos veikliosios medžiagos amitrolas, dikvatas, piridatas ir tiabendazolas (OL L 69, 2001 3 10, p. 17).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).

            (6)  EFSA (European Food SAFEty Authority), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, p. 127.

            (7)  EFSA (European Food SAFEty Authority), 2018. Statement on non-dietary exposure on diquat. EFSA Journal 2018;16(4):5260, p. 111.

            (8)  EFSA (European Food SAFEty Authority), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, p. 127.


title: 2018 m. spalio 17 d. Komisijos įgyvendinimo reglamentas (ES) 2018/1557, kuriuo iš dalies keičiamas Įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (Tekstas svarbus EEE.)

text:
18.10.2018

                  LT

                  Europos Sąjungos oficialusis leidinys

                  L 261/10

         KOMISIJOS ĮGYVENDINIMO REGLAMENTAS (ES) 2018/1557
         2018 m. spalio 17 d.
         kuriuo iš dalies keičiamas Įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 20 straipsnio 1 dalį,
         kadangi:

                     (1)

                     lyginamieji indeksai atlieka svarbų vaidmenį nustatant daugelio finansinių priemonių ir finansinių sutarčių kainą ir vertinant daugelio investicinių fondų veiklos rezultatus. Teikiant lyginamųjų indeksų duomenis ir juos administruojant daugeliu atvejų kyla rizika, kad jais bus manipuliuojama, o tai atliekantys asmenys dažnai susiduria su interesų konfliktu;

                     (2)

                     tam, kad galėtų atlikti savo vaidmenį ekonomikoje, lyginamieji indeksai turi atspindėti pagrindinės rinkos arba ekonomikos realiją. Jei lyginamasis indeksas nebeatspindi pagrindinės rinkos, pavyzdžiui, tarpbankinių palūkanų normų, kyla rizika, kad tai padarys neigiamą poveikį, inter alia, rinkos vientisumui, namų ūkių finansavimui (paskolomis ir hipotekos paskolomis) ir įmonių finansavimui Sąjungoje;

                     (3)

                     rizika naudotojams, rinkoms ir Sąjungos ekonomikai paprastai padidėja, kai su konkrečiu lyginamuoju indeksu susietų finansinių priemonių, finansinių sutarčių ir investicinių fondų bendra vertė yra didelė. Todėl Reglamentu (ES) 2016/1011 nustatomos skirtingos lyginamųjų indeksų kategorijos ir numatomi papildomi reikalavimai, kuriais užtikrinamas tam tikrų lyginamųjų indeksų, kurie laikomi ypatingos svarbos lyginamaisiais indeksais, teisingumas ir pagrįstumas, įskaitant kompetentingų institucijų įgaliojimą tam tikromis sąlygomis pavesti teikti ypatingos svarbos lyginamojo indekso duomenis ar jį administruoti;

                     (4)

                     Komisijos įgyvendinimo reglamentu (ES) 2016/1368 (2) pagal Reglamentą (ES) 2016/1011 nustatytas finansų rinkose naudojamų ypatingos svarbos lyginamųjų indeksų sąrašas;

                     (5)

                     pagal Reglamento (ES) 2016/1011 20 straipsnio 1 dalį Komisija yra įgaliota priimti įgyvendinimo aktus, kuriais nustato ir bent kas dvejus metus peržiūri ypatingos svarbos lyginamųjų indeksų sąrašą;

                     (6)

                     pagal Reglamento (ES) 2016/1011 20 straipsnio 1 dalies b punktą lyginamieji indeksai gali būti įtraukti į ypatingos svarbos lyginamųjų indeksų sąrašą, jei tuos lyginamuosius indeksus, be kita ko, pateikė duomenų teikėjai, kurių dauguma yra vienoje valstybėje narėje, ir toje valstybėje narėje jie laikomi ypatingos svarbos lyginamaisiais indeksais;

                     (7)

                     2018 m. sausio 22 d. Švedijos kompetentinga institucija (toliau – „Finansinspektionen“) pranešė Europos vertybinių popierių ir rinkų institucijai (toliau – ESMA) apie savo pasiūlymą pagal Reglamento (ES) 2016/1011 20 straipsnio 1 dalies b punktą pripažinti Stokholmo tarpbankinę palūkanų normą (toliau – STIBOR) ypatingos svarbos lyginamuoju indeksu, nes jis yra ypatingos svarbos Švedijoje ir yra grindžiamas duomenų teikėjų, kurių dauguma yra Švedijoje, pateiktais duomenimis;

                     (8)

                     STIBOR – pagrindinė palūkanų norma, pagrįsta palūkanų normų, kuriomis keletas Švedijos pinigų rinkoje veikiančių bankų nori skirtingais terminais skolinti vienas kitam neužtikrintas lėšas, vidurkiu. 2018 m. sausio 22 d. septyni bankai dalyvavo STIBOR grupėje. Šeši iš šių bankų buvo Švedijoje ir vienas Danijoje;

                     (9)

                     ESMA pateiktame vertinime „Finansinspektionen“ padarė išvadą, kad nustojus teikti STIBOR arba ją teikiant remiantis pradiniais duomenimis arba duomenų teikėjų grupe, kurie nebeatspindi pagrindinės rinkos arba ekonomikos realijos, galėtų būti padarytas didelis neigiamas poveikis finansų rinkų veikimui Švedijoje.

                     (10)

                     „Finansinspektionen“ atliktas vertinimas rodo, kad STIBOR yra naudojama nustatant palūkanų normų ne biržos išvestinių finansinių priemonių, išreikštų Švedijos kronomis (toliau – SEK), kainą. Šių priemonių nominalioji likutinė vertė yra 3 500 mlrd. EUR. Beveik ketvirtadalis SEK išreikštų obligacijų yra susietos su STIBOR, be to STIBOR naudojama nustatant 75 % visų paskolų Švedijos namų ūkiams ir ne finansų įstaigoms kainą. Bendra su STIBOR susietų finansinių priemonių ir finansinių sutarčių vertė yra maždaug aštuonis kartus didesnė už Švedijos bendrąjį nacionalinį produktą. Todėl STIBOR yra labai svarbi norint Švedijoje užtikrinti finansinį stabilumą ir rinkos vientisumą. Vertinime padaryta išvada, kad nustojus teikti STIBOR arba jai tapus nepatikima tai galėtų turėti didelį neigiamą poveikį finansų rinkų veikimui Švedijoje ir bendrovėms bei vartotojams, nes ji taikoma paskoloms, vartojamosioms paskoloms ir naudojama investiciniuose fonduose;

                     (11)

                     2018 m. vasario 23 d. ESMA nusiuntė Komisijai savo nuomonę, kurioje išdėstė, kad Švedijos institucija „Finansinspektionen“ atsižvelgė į visus aspektus ir kriterijus, įtrauktus į Reglamento (ES) 2016/1011 20 straipsnio 3 dalį, ir kad ji pateikė kiekybinių duomenų, pagrindžiančių, kodėl reikia STIBOR pripažinti ypatingos svarbos lyginamuoju indeksu, taip pat analitinius motyvus, kuriais pabrėžiama STIBOR svarba Švedijos ekonomikai;

                     (12)

                     todėl Įgyvendinimo reglamentas (ES) 2016/1368 turėtų būti atitinkamai iš dalies pakeistas;

                     (13)

                     atsižvelgiant į ypatingą STIBOR svarbą, platų naudojimą ir vaidmenį paskirstant kapitalą Švedijoje, šis reglamentas turėtų įsigalioti skubos tvarka;

                     (14)

                     šiame reglamente numatytos priemonės atitinka Europos vertybinių popierių komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/1368 priedas pakeičiamas šio reglamento priedo tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 171, 2016 6 29, p. 1.

            (2)  2016 m. rugpjūčio 11 d. Komisijos įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (OL L 217, 2016 8 12, p. 1).

            PRIEDAS
            „

                     PRIEDAS
                     Ypatingos svarbos lyginamųjų indeksų sąrašas pagal Reglamento (ES) 2016/1011 20 straipsnio 1 dalį

                                 Nr.

                                 Lyginamasis indeksas

                                 Administratorius

                                 Vieta

                                 1

                                 euro tarpbankinio skolinimo palūkanų norma (EURIBOR®)

                                 Europos pinigų rinkų institutas (EMMI)

                                 Briuselis, Belgija

                                 2

                                 euro vienos nakties palūkanų vidurkio indeksas (EONIA®)

                                 Europos pinigų rinkų institutas (EMMI)

                                 Briuselis, Belgija

                                 3

                                 Londono tarpbankinė palūkanų norma (LIBOR)

                                 ICE lyginamųjų indeksų administracija (IBA)

                                 Londonas, Jungtinė Karalystė

                                 4

                                 Stokholmo tarpbankinė palūkanų norma (STIBOR)

                                 Švedijos bankininkų asociacija („Svenska Bankföreningen“)

                                 Stokholmas, Švedija

               “


title: 2018 m. lapkričio 6 d. Tarybos įgyvendinimo reglamentas (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje

text:
7.11.2018

                  LT

                  Europos Sąjungos oficialusis leidinys

                  L 276/1

         TARYBOS ĮGYVENDINIMO REGLAMENTAS (ES) 2018/1653
         2018 m. lapkričio 6 d.
         kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. lapkričio 13 d. Tarybos reglamentą (ES) 2017/2063 dėl ribojamųjų priemonių atsižvelgiant į padėtį Venesueloje (1), ypač į jo 17 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Reglamentą (ES) 2017/2063 dėl ribojamųjų priemonių atsižvelgiant į padėtį Venesueloje;

                     (2)

                     turėtų būti iš dalies pakeistas motyvų pareiškimas dėl vieno asmens, įtraukto į Reglamento (ES) 2017/2063 IV priede pateiktą sąrašą;

                     (3)

                     todėl Reglamento (ES) 2017/2063 IV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/2063 IV priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 6 d.

                  Tarybos vardu

                  Pirmininkas

               H. LÖGER

            (1)  OL L 295, 2017 11 14, p. 21.

            PRIEDAS
            Reglamento (ES) 2017/2063 IV priedo 7 įrašas pakeičiamas taip:

                           Vardas, pavardė

                           Identifikavimo informacija

                           Įtraukimo į sąrašą priežastys

                           Įtraukimo į sąrašą data

                           „7.

                           Diosdado Cabello Rondón

                           Gimimo data: 1963 m. balandžio 15 d.

                           Konstitucinės Asamblėjos pirmininkas ir Venesuelos jungtinės socialistų partijos (PSUV) pirmininko pirmasis pavaduotojas. Susijęs su kenkimu demokratijos ir teisinės valstybės principo laikymuisi Venesueloje, be kita ko, naudojosi žiniasklaida, kad viešai užsipultų ir baugintų politinę opoziciją, kitas žiniasklaidos priemones ir pilietinę visuomenę.

                           2018 1 22“.